**רֶפְאָבּלִיק סיטי** (נקראת לעיתים: **רִפָבְּלִיק סיטי**; בכתב סיני: **共和城**; באנגלית: **Republic City**; האזור בשטחה נקרא בעבר **טָיינהַאישִי** ולאחר מכן **עגור הדג**) היא עיר בדיונית המופיעה בסדרת הטלוויזיה המונפשת "האגדה של קורה" ובספרי הקומיקס של הזיכיון האמריקאי "אווטאר: כשף האוויר האחרון".

עיצובה של העיר הבדיונית, המתואר בתור "אם מנהטן הייתה באסיה", הושפע משנות ה-20 ומכיל בתוכו אלמנטים אדריכליים של אמריקה ואירופה מתקופת זמן זו בסגנון סטימפאנק.

העיר היא בירת הרפובליקה המאוחדת של ארבעת האומות אשר הוקמה בשנים שלאחר מלחמת מאה השנים, על ידי אווטאר אנג ושליט האש צוקו בשטחי מושבות אומת האש בממלכת האדמה. העיר החלה את דרכה כמושבה בסגנון כפרי לחופי מפרץ יואה, אך היא חוותה תהליכי תיעוש והתפתחה עם השנים למטרופולין הגדול ברפובליקה עם גורדי שחקים מוקדמים ומבנים תרבותיים מפוארים. ובעלת שימוש נרחב ברכבים, אופנועים וספינות אוויר.

אוכלוסיית העיר מגוונת ביותר כמו רוב ערי הרפובליקה והיא מונה מיליוני בני אדם, כשפים ו לא כשפים. במועצת הרפובליקה המאוחדת אשר ממוקמת בעיר היו נציגים מכל ארבעת האומות עד להחלפת שיטת השלטון במוסד נשיאותי.

אטימולוגיה
----------

בדיבוב לגרמנית נקראת העיר בשם "רפובליקה" ("Republica"), בדיבוב היווני נקראת "עיר הדמוקרטיה" ("Democratic City") ובהולנדית נקראת "רבופליקיזציה" ("Republicasia").

היסטוריה בדיונית
----------------

### התיישבות מוקדמת

|  |  |
| --- | --- |
|  |  ראו גם – **הקרע (קומיקס)** |

לאחר הפרדת עולם הרוחות ועולם בני האדם, התיישבו בני האדם באזור והקימו את העיירה טיינהאישי אשר זכתה להגנת הרוח הגדולה ליידי טַינָהאִי ושגשגה במשך אלפי שנים עד לתקופת אווטאר יאנגצ'ן בה נאלצו התושבים לנטוש את העיר בעקבות מתקפת הרוח "גנרל הברזל".

### קולוניאליזם ותיעוש

|  |  |
| --- | --- |
|  |  ראו גם – **חוסר איזון (קומיקס)** |

צוות האווטאר מגיעים לעיר "עגור הדג"
במשך שנות מלחמת מאה השנים האזור נכבש על ידי אומת האש אשר החילה שם קולוניאליזם התיישבותי של מהגרים מאומת האש. עם הזמן, התערבו כשפי האש וכשפי האדמה ויצרו לעצמם תרבות ייחודית ומשותפת אשר זכתה להכרה לאחר המלחמה על ידי אווטאר אנג, שליט האש צוקו, ומלך האדמה קו שהצהירו על כוונותיהם לייסד רפובליקה עצמאית בשטחי מושבות אומת האש.

במהלך שנים אלו, העיר חוותה התקדמות תעשייתית רבה והוקמו בה מספר מפעלי תעשייה. הדבר גרם להתקוממות כשפים אשר איבדו את משרותיהם לטובת מכונות, אך ההתקוממות נגדעה בעקבות התערבות האווטאר וחבריו. בתקופה זו, שונה שם העיר מ"עגור הדג" ל"רפאבליק סיטי" בעצתו של סוקה.

### הקמת הרפובליקה והתפתחות העיר

|  |  |
| --- | --- |
|  |  ראו גם – **ברוכה הבאה לרפאבליק סיטי** |

מספר שנים לאחר הצהרת הכוונות של אנג וצוקו, הוקמה הרפובליקה המאוחדת של ארבעת האומות על שטחי מושבות אומת האש שבממלכת האדמה בסיוע כשפי מארבעת האומות. בשונה מהאומות האחרות, הרפובליקה המאוחדת היוותה מקום מגורים למהגרים מכל האומות ומכל סוגי הכשפות וכן לחסרי הכשפות. בשנים שלאחר מכן התפתחה רפאבליק סיטי למטרופולין ומרכז סחר עיקרי של הרפובליקה. עם זאת, ארגוני פשיעה שקמו בעיר אילצו את התערבותם האישית של אנג וצוקו .

### ההפיכה השוויונאית

|  |  |
| --- | --- |
|  |  ראו גם – **האגדה של קורה#ספר ראשון - אוויר** |

לאחר מותו של אווטאר אנג והתגברות הפשיעה בקרב הכשפים, קמה תנועת "השוויונאים" בהנהגת אמון, התנועה קראה להשבת השיוון בין כשפים וצברה פופולריות רבה בקרב חסרי הכשפות בעיר. כמה שבועות לאחר הגעת אווטאר קורה לעיר, התרחשה ההפיכה השוויונאית במהלכה כלאו השוויונאים את חברי מועצת העיר והשביתו את משטרת העיר. ניסיון ההפיכה נכשל לאחר שזהותו של אמון נחשפה ככשף על ידי אווטאר קורה, דבר אשר גרם לירידה בתמיכה בו, להימלטותו ולהחלשת המורל בקרב אנשי השוויונאים.

לאחר ההפיכה הגיעו מנהיגי העיר להבנה כי המערכת הפרלמנטרית כשלה בניסיון לייצג את תושבי העיר ועל כן פרקו את מועצת העיר והקימו במקומה את מוסד הנשיאות, כשאל התפקיד נבחר הנשיא רייקו בבחירות דמוקרטיות.

### המיזוג ההרמוני

|  |  |
| --- | --- |
|  |  ראו גם – **האגדה של קורה#ספר שני - רוחות** |

כשהחדשות על פריצת מלחמת האזרחים בין שבטי המים הגיעו לעיר, החלו מתחים בין תומכי הצפון לתומכי הדרום. הדרומיים ערכו צעדת שלום מחוץ למרכז התרבות שלהם, בתמיכת אווטאר קורה.

לאחר שצ'יף שבט המים הצפוני, אונלאק, התאחד עם רוח האופל וואטו, הוא יצא מעולם הרוחות אל רפאבליק סיטי שם גבר ספינות צי כוחות האומות המאוחדות אשר ניסו לעצור אותו. לאחר מכן הפיל את פסלו של אווטאר אנג ותקף את העיר באמצעות רוחות הגפנים. העיר ניצלה מהרס מוחלט לאחר שאווטאר קורה באמצעות שימוש בכשפות אנרגיה וג'ינורה, נכדתו של אנג, גברו על אונלאק.

### התפשטות גפני הרוחות

|  |  |
| --- | --- |
|  |  ראו גם – **האגדה של קורה#ספר שלישי - שינוי** |

לאחר שבמיזוג ההרמוני קורה החליטה להשאיר את שערי עולם הרוחות פתוחים, החלו להקות של רוחות וגפנים להתיישב ברפאבליק סיטי. הגפנים היוו נזק לתושבי העיר ואף אילצו אנשים להתפנות מביתיהם. במשך כשבועיים ניסתה קורה להשמיד את הגפנים אך ללא הועיל והנשיא רייקו הורה לאווטאר לראשונה לעזוב את העיר, אך קיבלה בחזרה כמה שבועות לאחר מכן בעקבות פציעתה על ידי חברי הלוטוס האדום.

בשנים שלאחר מכן, העיר החלה להתרגל להימצאותם של הגפנים אשר אף הפכו לאטרקציה תיירותית וכמו כן נסללו דרכים וגשרים שיעקפו את אזורי הגפנים.

### הקרב על רפאבליק סיטי והיווצרות שער רוחות בעיר

|  |  |
| --- | --- |
|  |  ראו גם – **האגדה של קורה#ספר רביעי - איזון** |

הקרב על רפאבליק סיטי גרם לנזק רב לעיר
לאחר שהגנרלית קובירה השתלטה על כל ממלכת האדמה והפכה אותה ל"אימפריית האדמה", היא הכריזה כי הקמת הרפובליקה המאוחדת הייתה מעשה לא חוקי וגזלה של אדמות ממלכת האדמה. הנשיא רייקו בתגובה הורה לבצר את גבולות הרפובליקה והורה לחייליו לאבטח את דרכי הגישה לעיר. בנוסף, תכננו רייקו והנסיך וו תוכנית לפינוי אזרחי של העיר על מנת לחסוך בנפגעים בקרב הצפוי שיתקיים בעיר.

שער הרוחות אשר נוצר במהלך הקרב על העיר בעקבות התפרצות האנרגיה מנשק גפני הרוחות
שבוע לאחר מכן, פלשו צבא האימפריה בראשות קובירה אשר נעה על גבי מגה-רובוט אל תוך הרפבוליקה המאוחדת. כשהגיעו לעיר שלח רייקו מסר המורה להם לסגת ובתגובה השתמשה קובירה ביכולות נשק הגפנים שעוצמתי שפיתחה בסתר, מה שגרם לנשיא להודיע על כניעה. למרות זאת, צוות האווטאר יחד עם לין, סו וכשפי האוויר לא הניחו לקובירה לכבוש את העיר, ולאחר קרב ממושך, במהלכו נגרמו נזקים אדירים לעיר, הם הצליחו לחדור לתוך הענק של קובירה ולהשמידו. לאחר מכן הלכה קובירה ליער הגפנים ומצאה שריד מכלי הנשק שלא הושמד, היא תקפה באמצעותו את קורה אך כשגילתה כי היא איננה מצליחה לכבותו, קורה נכנה למצב אווטאר והצילה אותה. בעקבות עוצמת האנרגיה הרוחנית העוצמתית שהתפרצה מהנשק שהיה עשוי מגפני רוחות, נוצר שער רוחות חדש בלב העיר.

נוף עירוני
----------

אווטאר קורה מגיעה בפעם הראשונה לרפאבליק סיטי ומתבוננת בפליאה בגורדי השחקים ובמבנים המפוארים. ברקיע נראים ספינות האוויר של משטרת רפאבליק סיטי האמונים על שמירת החוק והסדר.
העיר רפאבליק סיטי ידועה בגורדי השחקים הרבים שבה, בניגוד לשאר הערים הגדולות בעולם נבנו בעיר מספר גדול מאוד של בנייני מגורים ועסקים גבוהים הממוקמים בעיקר במרכז העיר.

מבחינה סגנונית, העיר משלבת בדרך כלל עיטורים מסורתיים עם טכניקות מבניות מודרניות יותר. למרות זאת, ישנם מבנים שלא הושפעו כלל מהמודרניזציה כדוגמת אי מקדש האוויר.

במהלך שנות חייה של אווטאר קורה חוותה העיר מספר שינויים משמעותיים כגון התפשטות הגפנים באזורים שונים בעיר והופעתו של שער רוחות בלב העיר.

אזורים
------

### מרכז העיר

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### אי מקדש האוויר

אי המקדש הוא אי קטן הממוקם מול חופי הרפובליקה סיטי במפרץ יואה. האי אינו כפוף רשמית לרפובליקה המאוחדת וסמכות השיפוט בו נתונה לאומת האוויר. באי מגדל גבוה המתהדר בארכיטקטורה מסורתית, מספר מעונות קטנים יותר עם גגות כחולים ואזור אימונים פתוח. המקום נבנה במקור על ידי אווטאר אנג הוא משמש כמקום מגוריו של בנו, מאסטר טנזן ומשפחתו.

### רובע דרגון פלטס

דרגון פלטס היא שכונת מגורים ברפאבליק סיטי בעלת אוכלוסייה גבוהה של חסרי כשפות, משום כך, בעבר הוקם שם מתקן אימונים לחוסמי הצ'י השוויונאים. היא בין השכונות העניות בעיר, והפשיעה בה רבה <.

### מערכת המנהרות

מערכת המנהרות ברפאבליק סיטי נחפרה על ידי כשפי אדמה והיא איננה בשימוש ציבורי. המנהרות עצמן שימשו את השוויונאים בפעילויותים המחתרתיות, והם נהגו לנע בתוכן על גבי אופנועים וכלי רכב נוספים.

מבנים ואתרים
------------

### אי הזיכרון לאווטאר אנג

אי הזיכרון לאווטאר אנג הוא אי קטן הממוקם מול חופי הרפובליקה סיטי במפרץ יואה קרוב לאי המקדש. על האי מוצב פסל מוניטורי עצוב בדמות אווטאר אנג אשר נבנה על ידי אומת האש כמה שנים לאחר מלחמת מאה השנים על מנת שישמש כסמל של שלום ורצון טוב. בתוך בסיסו של הפסל קיים מוזיאון המציג את ההיסטוריה של האווטארים, ובמיוחד את מסעם של אווטאר אנג וחבריו להצלת העולם מאומת האש במלחמת מאה השנים.

### בניין העירייה

בניין העירייה הוא אחד המבנים העתיקים והאייקונים במרכז העיר. בתוכו היה אולם הישיבות של מועצת העיר וחדרי משרדים לחברי המועצה. לאחר מתקפת השוויונאים ופירוק המועצה הוסב הבניין למשרד נשיא העיר. חזית הבניין משמשת מוקד עירוני להכרזות רשמיות אליהם מתקבצים עיתונאים מהעיר ומשאר העולם.

### אצטדיון האולימפי-כשף

מבנה האצטדיון בו נערכים משחקי קרבות כשפות בין קבוצות אשר מהווים את הספורט הפופולרי ביותר בעיר ומושך תיירים מן העולם כולו. המבנה מצופה בצבע זהב וזוהר בלילה וממוקם על גבי מזח גדול שעל המים.

במהלך מתקפת השוויונאים במקום, תקרת האצטדיון וזירת הקרב ניזוקו ובעקבות כך נסגר המקום למשך שישה חודשים.

### בית הכלא

כלא רפאבליק סיטי הוא בניין גדול ורב קומות הממוקם בעיר הרפובליקה בו נכלאים פושעים שונים. המבנה ניזוק במהלך מתקפתו של אונלאק על העיר אך גם לאחר שרוחות הגפנים השתכנו על חזית הכלא אך הוא המשיך להיות פעיל.

### אוניברסיטת רפאבליק סיטי

אוניברסיטת רפאבליק סיטי היא המוסד להשכלה גבוהה שבעיר בה לומדים סטודנטים מרחבי הרפובליקה המאוחדת ומחוצה לה.

### מרכז התרבות של שבט המים הדרומי

מרכז התרבות של שבט המים הדרומי משמש כנקודת מפגש עבור אנשי השבט ומארח פעילויות הקשורות לתרבות שבט המים הדרומי. הבניין נבנה על ידי השותפים העסקיים וואקנאי ווריק ובמהלך מלחמת האזרחים בין שבטי המים הופצץ הבניין על ידי וריק במטרה להסלים את היריבות בין השבטים.

### גשרים

במהלך השנים נבנו גשרים רבים אשר עוברים בדרך כלל מעל הנהרות החוצים את העיר. בין הגשרים המפורסמים ביותר נמנים:

* **גשר קיושי** - גשר תלוי, משמש ככביש מהיר לכלי רכב הנכנסים ויוצאים מהעיר.
* **גשר דרך המשי** - גשר תלוי, נבנה על ידי תאגי"ד "תעשיות העתיד".

כלכלה ותעשייה
-------------

אוניות עוגנות בנמל רפאבליק סיטיהמפעל הראשון שהוקם בעיר היה "מפעל אש האדמה" שהוקם על ידי לאו בייפונג. המפעל העסיק עובדים כשפים ולא כשפים בייצור קריסטלים. במפעל נראו לראשונה מכונות ומלגזות, דבר אשר תרם לתיעוש העיר והרפובליקה.

עם השנים קמו שתי חברות מרכזיות ברפאבליק סיטי, "תעשיות העתיד" של הירושי סאטו אשר ייצרה את ה"סאטו-מוביל" פרי המצאתו, וכן ספינות אוויר, כלי נשק ואת המטוסים הראשונים שנראו בעולם. וחברת "תעשיות הכרובים" אשר מייצרת דגמים זולים של הסאטו מוביל ואת ספינות האוויר לחיל האוויר של ממלכת האדמה.

לחופי העיר נמצא הנמל הגדול אליו מועברים סחורות מכלל העולם, מכוניות מובאות לנמל ומועמסות על הספינות, ונשלחות לאזורים ברחבי העולם. לאזור יש גישה לכביש וכן קו רכבת. בעיר גם קיימת תחנת כוח המייצרת חשמל לתושבי העיר ומתוחזקת על ידי כשפי ברק.

שלטון
-----

מבנה עיריית רפאבליק סיטי לאחר שגפני הרוחות נכנסו לתוכו
במשך עשרות שנים, רפאבליק סיטי מעולם לא ערכה בחירות כלליות בחיפוש אחר מנהיג יחיד ושיטת השלטון בעיר דמתה לאריסטוקרטיה; כך שהשלטון היה בידי מועצה מצומצמת עם נציגים משני שבטי המים, ממלכת האדמה, אומת האש ונוודי האוויר.

לאחר ניסיון ההפיכה של השוויונאים, הוחלפה שיטת השלטון לשיטה הנשיאותית, ולאחר בחירות דמוקרטיות מונה הנשיא רייקו לנשיא הראשון של הרפובליקה המאוחדת.

###### נשיאים

| שם | הערות |
| --- | --- |
| המועצה | נציג שבט המים הצפוני | נציג שבט המים הדרומי | נציג ממלכת האדמה | נציג אומת האש | נציג נוודי האוויר | המועצה המנהלת הלא רשמית של העירייה |
| אמון\נואטאק | נכנס לתפקיד בזכות מהפכה |
| הנשיא רייקו | הנשיא הראשון |
| ראשת העיר ז'ו לי | **הנשיאה הראשונה\שניה** |
| אנג\קורה\ממלכת האדמה | אווטאר העיר |

שירותי חירום
------------

### משטרה

משטרת רפאבליק סיטי הוא הגוף האחראי על אכיפת החוק בעיר, הארגון מורכב משוטרים, קצינים ובלשים. כוח המשטרה המיוחד של כשפי המתכת הוקם על ידי טוף בייפונג והשוטרים בצוות לבושים חליפות מתכת מיוחדות שמשרווליהם משתלשלים שלשלאות מתכת אשר באמצעות הכשפות מאפשרים להם לעבור ממקום למקום ולהכניע עצורים. כמו כן, השוטרים עורכים סיורים על גבי ספינות אוויר הנוסעות בשמי העיר ומהם הם נוחתים בעזרת השלשלאות.

מפקדת המשטרה הראשונה הייתה טוף בייפונג, מפתחת כשפות המתכת והייתה זאת שהקימה את יחידת העילית. לאחר פרישתה החליפה אותה ביתה הגדולה, לין בייפונג. במהלך ניסיון ההפיכה של השוויונאים הוכנע ארגון המשטרה אך חזר לפעול לאחר כישלון ההפיכה.

### מכבי אש

ארגון כבאי האש של רפאבליק סיטי מורכב מכשפי מים האחראים על כיבוי דליקות אש וחילוץ אזרחים. הכבאים משתמשים לרוב ברכבי כיבוי כדי להגיע ליעדם והם עושים שימוש בכשפות מים על מנת לכבות דליקות.

דמוגרפיה
--------

אוכלוסיית העיר מונה מיליוני בני אדם, כשפים ולא כשפים כשרובם צאצאי מהגרים מארבעת האומות. הרכב האוכלוסייה המגוונת יצרה מגוון בעיות דמוגרפיות כשהניכרת מביניהם היא אי השוויון בין כשפים ללא כשפים, דבר שהוביל להקמת תנועת השוויונאים ואף לניסיון ההפיכה.

קיימת בעיר אוכלוסייה גדולה של חסרי בית אשר חיים בפארקים ובעיר התחתית. הפשיעה המאורגנת נפוצה בו, כגון ארגון "השילוש המסוכן" אשר נוהג לגבות דמי חסות ברבעים מסוימים של העיר, אותם הם מכנים "טריטוריות" וארגון "האגני קאי" ו"השלישייה האדומה" אשר הרבו לפגוע אלו באלו. ארגוני הפשיעה מאופיינים לרוב בכך שלחבריהם אותה סוג כשפות, דבר שתרם עוד יותר למתיחות בין אוכלוסיית המים, האש והאדמה, וכן בין חסרי כשפות וכשפים בכלל.

בידור
-----

המצאת ה"תמונוע" (המקביל לטלוויזיה) על ידי איש העסקים וריק והקמת בית הקולנוע על ידו, צברו במהרה פופולריות רבה בקרב התושבים מה שגרם להיווצרות כוכבי קולנוע וסלבס כדוגמת בולין המגלם את "נוטאק" בסדרה "הרפתקאות נוטאק".

ספורט
-----

ענף ספורט ייחודי לרפאבליק סיטי הוא "משחקי האולימפי-כשף", כשבכל משחק מתחרים שתי קבוצות שמונות שלושה שחקנים כל אחת, כשהם נלחמים על זירת הקרבות באצטדיון האוליפמי-כשף באמצעות מגוון הכשפויות על פי חוקי משחק ייחודיים. המשחקים מהווים את הספורט הפופולרי ביותר בעיר ומושכים תיירים מן העולם כולו.

תחבורה
------

חזית תחנת הרכבת של רפאבליק סיטי, ברחבה ממוקם פסל מוניטורי של שליט האש צוקו אשר היה שותף בייסוד העיר
בעיר קיימים שירותי תחבורה מהמתקדמים בעולם האווטאר; בנוסף לרכבי ה"סאטו-מוביל" שהומצאו בעיר, קיים שימוש נרחב בעיר באופנועים ובספינות אוויר. העיר השקיעה בתשתיות נרחבות כגון גשרים תלויים המחברים בין חלקי העיר, מסילת רכבת מוגבהת על עמודים העוברת ברחבי העיר, וכן תחנת רכבת המובילה אל מחוץ לעיר.

בתקופת אווטאר אנג, היה נפוץ השימוש בבעלי חיים לצורך תחבורה כגון כרכרה רתומה לסוס יען.

תקשורת ועיתונות
---------------

אמצעי התקשורת הנפוץ ביותר בעיר הוא הרדיו, הדבר סייע לאמון לעורר פחד ובהלה בקרב התושבים בכך שהשתלט על השידור מספר פעמים.

בנוסף, קיימים לפחות חמישה עיתונים מודפסים ברפאבליק סיטי; "יואן ניוז" (בסינית מסורתית: 聯合日報), "חדשות הרפובליקה" (共和國新聞), "יונייטד דיילי ניוז" (聯合日報), "הזמנים הסודיים" ו"כתב הרפובליקה".

השפעות
------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
עיצוב העיר על ידי היוצרים ממספר מקומות אמיתיים בעבר ובהווה, כגון שנחאי בסביבות שנות ה-20, הונג קונג החל מהמאה ה-19 ועד שנות ה-30. וערים מערביות כמו ניו יורק, שיקגו וונקובר. ובפרט, הפסל של אנג במפרץ יואה, פארק אווטאר קורה וגשר דרך המשי נוצרו בהשראת פסל החירות, הסנטרל פארק וגשר ברוקלין שבעיר ניו יורק.

תחנת הרכבת עוצבה בהשראת תחנת פנסילבניה שבניו יורק.

ראו גם
------

* סטימפאנק
* זאופו
* אומשו

קישורים חיצוניים
----------------

* Republic City באתר פאנדום
* Aang Faces Another War?! 🔥 Republic City Timeline | Avatar: The Last Airbender, סרטון בערוץ "Avatar: The Last Airbender", באתר יוטיוב (אורך: 07:32)
* The History Of Republic City (Avatar), סרטון בערוץ "The Amagi", באתר יוטיוב (אורך: 10:56)
* איך הוקמה רפאבליק סיטי? - אווטאר, סרטון בערוץ "berger tv", באתר יוטיוב (אורך: 08:10)

ביאורים
-------

1. ↑  כך על פי כתוביות התרגום הרשמי של ניקלודיאון
2. ↑  כך על פי שם הפרק ברוכה הבאה לרפבליק סיטי בעברית
3. ↑  באנגלית: **Tienhaishi**
4. ↑  באנגלית: **Cranefish Town**
5. ↑  חברו של אווטאר אנג ולימים שופט בבית המשפט של רפאבליק סיטי

הערות שוליים
------------

1. ↑  מייקל דנטה דימרטינו ובריאן קונייצקו, האגדה של קורה - עונה 1 פרק 3 ("ההתגלות"), באתר ניקלודיאון, ‏21 באפריל 2012
2. ↑  ג'ושוע פרוט, **Avatar: The Last Airbender: Legacy of the Fire Nation**, 4 בפברואר 2020, ISBN 978-1-68383-392-5
3. 1 2  מייקל דנטה דימרטינו ובריאן קונייצקו, האגדה של קורה עונה 1 פרק 4 (קולות בלילה), באתר ניקלודיאון, ‏28 באפריל 2012
4. 1 2  מייקל דנטה דימרטינו, האגדה של קורה עונה 2 פרק 14 (אור באפלה), באתר ניקלודיאון, ‏22 בנובמבר 2013
5. 1 2  ג'ושוע המילטון, האגדה של קורה - עונה 4 פרק 11 ("הפתיחה של קובירה"), באתר ניקלודיאון, ‏2014
6. ↑  טים הדריק, האגדה של קורה - עונה 4 פרק 12 ("יומו של הענק"), באתר ניקלודיאון, ‏2014
7. ↑  מייקל דנטה דימרטינו, האגדה של קורה - עונה 4 פרק 13 (/52), באתר ניקלודיאון, ‏2014
8. 1 2 3 4 5 6 7 8 9 10 11  מייקל דנטה דימרטינו ובריאן קונייצקו, האגדה של קורה עונה 1 פרק 1 ("ברוכה הבאה לרפאבליק סיטי"), 14 באפריל 2012
9. ↑  מייקל דנטה דימרטינו, האגדה של קורה - עונה 2 פרק 14 (אור באפלה), באתר ניקלודיאון, ‏22 בנובמבר 2013
10. ↑  מייקל דנטה דימרטינו, האגדה של קורה - עונה 4 פרק 13 (תחנה אחרונה), באתר ניקלודיאון, ‏19 בדצמבר 2014
11. ↑  קיקו יוז, **Clearing The Air**, ארצות הברית: דארק הורס קומיקס, 25 באוגוסט 2021
12. ↑  תצלום אוויר של האי
13. ↑  **Avatar Legends: The Roleplaying Game. Wan Shi Tong's Adventure Guide**, גרסה 1.0, עמ' 177.
14. 1 2 3  מייקל דנטה דימרטינו ובריאן קונייצקו, האגדה של קורה עונה 1 פרק 9 (מתוך העבר), באתר ניקלודיאון, ‏9 ביוני 2012
15. 1 2 3 4 5 6 7 8  Pro-bending Arena, Tumblr (באנגלית אמריקאית)
16. ↑  korranation, KORRA NATION, Tumblr
17. ↑  מייקל דנטה דימרטינו, בריאן קונייצקו רני ג'נט וגבריאל סיישל, האגדה של קורה עונה 1 פרק 4 (קולות בלילה) - פרשנות, 9 ביולי 2013
18. ↑  טים הדריק, האגדה של קורה - עונה 4 פרק 3 (ההכתרה), באתר ניקלודיאון, ‏17 באוקטובר 2014
19. ↑  מייקל דנטה דימרטינו ובריאן קונייצקו, האגדה של קורה עונה 1 פרק 6 (והמנצח הוא), באתר ניקלודיאון, ‏12 במאי 2012
20. ↑  מייקל דנטה דימרטינו בריאן קונייצקו וטים הדריק, האגדה של קורה עונה 2 פרק 1 (רוח המרד), באתר ניקלודיאון, ‏13 בספטמבר 2013
21. ↑  ג'ושוע המילטון, האגדה של קורה עונה 4 פרק 5 (האויב בשער), באתר ניקלודיאון, ‏31 באוקטובר 2014
22. ↑  מייקל דנטה דימרטינו ובריאן קונייצקו, **אחרי כל השנים האלה - פרשנות (עונה 4 פרק 1/40)**, מרץ 2015
23. ↑  טים הדריק, האגדה של קורה - עונה 2 פרק 5 (משכיני השלום), באתר ניקלודיאון, ‏4 באוקטובר 2013
24. ↑  איאן גרהאם, האגדה של קורה - עונה 2 פרק 6 (העוקץ), באתר ניקלודיאון, ‏11 באוקטובר 2013
25. ↑  ג'ושוע המילטון, האגדה של קורה - עונה 4 פרק 9 (מעבר לכל דמיון), באתר ניקלודיאון, ‏28 בנובמבר 2014
26. ↑  טים הדריק, האגדה של קורה - עונה 3 פרק 1 (שאיפת אוויר), באתר ניקלודיאון, ‏27 ביוני 2014
27. ↑  מייקל דנטה דימרטינו ובריאן קונייצקו, האגדה של קורה - עונה 1 פרק 7 (התוצאות), באתר ניקלודיאון, ‏19 במאי 2012
28. ↑  ג'ין לואן יאנג, **אווטאר: כשף האוויר האחרון – חוסר איזון**, ארצות הברית: דארק הורס קומיקס, 2018
29. ↑  האגדה של קורה - עונה 1 פרק 11, באתר ניקלודיאון, ‏2012
30. ↑  טים הדריק, האגדה של קורה - עונה 3 פרק 10 (תחי המלכה), באתר ניקלודיאון, ‏8 באוגוסט 2014
31. ↑  מייקל דנטה דימרטינו ובריאן קונייצקו, האגדה של קורה עונה 1 פרק 3 (ההתגלות), באתר ניקלודיאון, ‏21 באפריל 2012
32. ↑  7 Fakta Republic City, Kota Metropolitan di Avatar Korra - Dafunda.com, Dafunda.com, ‏1 במרץ 2022
33. ↑  מייקל דנטה דימרטינו ובריאן קונייצקו, האגדה של קורה - עונה 2 פרק 1 (רוח המרד), באתר ניקלודיאון, ‏13 בספטמבר 2013
34. ↑  מייקל דנטה דימרטינו ובריאן קונייצקו, האגדה של קורה - עונה 1 פרק 8 (כשהפכים נפגשים), באתר ניקלודיאון, ‏2 ביוני 2012
35. ↑  **San Diego Comic-Con** 2011
36. 1 2  מייקל דנטה דימרטינו ובריאן קונייצקו, האגדה של קורה עונה 1 פרק 10 (גאות ושפל), באתר ניקלודיאון, ‏16 ביוני 2012
37. ↑  טים הדריק, האגדה של קורה עונה 2 פרק 5 (משכיני השלום), באתר ניקלודיאון, ‏4 באוקטובר 2013
38. ↑  מייקל דנטה דימרטינו, בריאן קונייצקו וחואקים דוס סנטוס, **האגדה של קורה: ספר שני: רוחות – אמנות סדרת האנימציה**, ארצות הברית: דארק הורס קומיקס, 3 בספטמבר 2014, עמ' 84
39. 1 2  מייקל דנטה דימרטינו ובריאן קונייצקו, **האגדה של קורה: ספר ראשון: אוויר – אמנות סדרת האנימציה**, ארצות הברית: דארק הורס קומיקס, 17 ביולי 2013
40. ↑  Tamara Fuentes, Where is "The Legend of Korra" Set?, Seventeen, ‏NaN בundefined NaN
41. ↑  מייקל דנטה דימרטינו ובריאן קונייצקו, האגדה של קורה עונה 2 פרק 4 ("מלחמות אזרחים, חלק ב"), באתר ניקלודיאון, ‏13 בספטמבר 2013
42. ↑  מייקל דנטה דימרטינו ובריאן קונייצקו, האגדה של קורה עונה 1 פרק 2 ("עלה ברוח"), באתר ניקלודיאון, ‏13 בספטמבר 2013
43. ↑  ג'ושוע המילטון, האגדה של קורה עונה 4 פרק 11 (הפתיחה של קובירה), באתר ניקלודיאון, ‏12 בדצמבר 2014
44. ↑  האגדה של קורה - עונה 1 פרק 6, באתר ניקלודיאון, ‏2012
45. 1 2  מייקל דנטה דימרטינו ובריאן קונייצקו, האגדה של קורה עונה 1 פרק 2 (עלה ברוח), באתר ניקלודיאון, ‏14 באפריל 2012
46. ↑  מייקל דנטה דימרטינו ובריאן קונייצקו, **עונה 2 פרק 6 (העוקץ) - פרשנות**, ארצות הברית: דארק הורס קומיקס, 1 ביולי2014. (באנגלית)
47. ↑  Christopher John Farley, 'Legend of Korra': The 'Avatar' Creators on the New Spinoff, The Wall Street Journal, ‏4 ביוני 2010
48. ↑  מייקל דנטה דימרטינו, בריאן קונייצקו וחואקים דוס סנטוס, **האגדה של קורה: ספר רביעי: איזון – אמנות סדרת האנימציה**, ארצות הברית: דארק הורס קומיקס, 2 בספטמבר 2015

| אווטאר: כשף האוויר האחרון מאת מייקל דנטה דימרטינו ובריאן קונייצקו |
| --- |
| 

| מדיות הזיכיון |
| --- |
| 

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| אווטאר: כשף האוויר האחרון | 

|  |  |
| --- | --- |
| פרקים | פיילוט • צוקו לבד • כוכב השביט של סוזין |
| קומיקס | 

|  |  |
| --- | --- |
| טרילוגיות קומיקס | ההבטחה • החיפוש • הקרע • צל וערפל • צפון ודרום • חוסר איזון |
| קומיקסים בודדים | קטרה וכסף הפיראטים • האקדמיה של טוף בייפונג • סוקי, לבד • אזולה במקדש הרוחות • ציידת הראשים ומבשל התה (מתוכנן) |
| אנתלוגיה | ההרפתקאות האבודות • הרפתקאות הצוות |

 |
| משחקי וידאו | Avatar: The Last Airbender • The Burning Earth • Into the Inferno • ‏Legends of the Arena‏ • The Last Airbender |
| אחר | משחק לגו • משחק קלפים |

 |
| האגדה של קורה | 

|  |  |
| --- | --- |
| פרקים | ברוכה הבאה לרפאבליק סיטי • מלחמת אזרחים |
| קומיקס | 

|  |  |
| --- | --- |
| טרילוגיות קומיקס | מלחמות טריטוריה • חורבות האימפריה |
| אנתולוגיה | דפוסים בזמן |

 |
| משחקי וידאו | The Legend of Korra‏ • A New Era Begins |

 |
| ספרים | עלייתה של קיושי • הצל של קיושי • השחר של יאנגצ'ן |
| סרט | איירבנדר • פסקול • הסיפור של צוקו |
| לייב אקשן | אווטאר: כשף האוויר האחרון (סדרת טלוויזיה, 2024) |
| שונות | אווטאר צ'יבי שורט |

 |

 | אווטאר: כשף האוויר האחרון (זיכיון) |
| 

| היקום של אוטאר |
| --- |
| 

|  |  |
| --- | --- |
| היסטוריה | כרונולוגיה |
| מקומות | עולם הרוחות • ממלכת האדמה (בה סינג סה • אומשו • זאופו)  • הרפובליקה המאוחדת (רפאבליק סיטי) • שבט המים הדרומי  • שבט המים הצפוני  • אומת האש  • מקדשי האוויר  |
| דמויות | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| אווטאר - דמויות | 

|  |  |
| --- | --- |
| שבטי המים  | קטרה (מיי ויטמן) • סוקה (ג'ק דה־סנה) |
| אומת האש  | צוקו (דנטה באסקו) • אזולה (גריי דליסל) • דוד אירו (מאקו אייוומאטצ'ו) • אוזאי (מארק המיל) • אורסה |
| ממלכת האדמה  | טוף בייפונג (ג'סי פלאוור) |
| חיות | אפה (די בראדלי בייקר) • מומו |

 |
| האגדה של קורה - דמויות(צלבון כפול - מציין דמויות שהופיעו בשתי הסדרות) | 

|  |  |
| --- | --- |
| כשפי מים  | אמון (סטיבן בלום) • אונלק (אדריאן לטורל) • קטרה (אווה מארי סיינט)צלבון כפול |
| כשפי אש  | מאקו (דייוויד פאוסטינו) • דוד אירו (גרג בולדווין)צלבון כפול • צוקו (ברוס דוויסון)צלבון כפול |
| כשפי אדמה  | בולין (פי. ג'י. בירן) • לין בייפונג (מינדי סטרלינג) • קובירה (זלדה ויליאמס) • טוף בייפונג (פיילס סימפלר)צלבון כפול |
| כשפי אוויר  | טנזן (ג'יי. קיי. סימונס) • זאהיר (הנרי רולינס) |
| לא כשפים | אסאמי סאטו (סיישל גבריאל) • סוקה (ג'ק דה־סנה)צלבון כפול |

 |
| אווטארים | קורה (ג'נט וארני) • אנג (זאק טיילר אייזן/די בי סוויני)צלבון כפול • רוקו (ג'יימס גארט)צלבון כפול • קיושיצלבון כפול • קורוקצלבון כפול • יאנג־צ'ןצלבון כפול • זיטוצלבון כפול • וואן |

 |

 |

 |
| 

| הפקה |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| הפקה | ניקלודיאון • ויאקום • מייקל דנטה דימרטינו • בריאן קונייצקו

|  |  |
| --- | --- |
| כותבים | מייקל דנטה דימרטינו • בריאן קונייצקו • אהרון אהז • טים הדריק • ג'ושוע המילטון • קטי מטילה • ג'ין לואן יאנג • מייקל טייטלבאום • FC Yee • דייב רומן • אליסון וילגוס |
| מאיירים | גוריהירו • פיטר ורטמן • נינה מטסומוטו |
| הנפשה | DR Movie • סטודיו מיר • סטודיו פיירו • Moi Animation |

 |
| הפצה | 

|  |  |
| --- | --- |
| סדרות וסרטים | ויאקום • ניקלודיאון • נטפליקס • סרטי פרמאונט • Paramount Media Networks |
| ספרים | דארק הורס קומיקס • Tokyopop • Del Rey Books • סיימון אנד שוסטר • רנדום האוס • Abrams Books • דל ריי מנגה |

 |

 |

 |